<classify> Bosco Mwinuka TUDARCO Na Tunu Nassor Dar es salaam HOSPITALI ya Aga Khan AKHDkwa kushirikiana na Hospitali ya Taifa Muhimbili MNH na shirika la kimataifa la kusaidia wanawake la Reconstructing Women International RWI, wamefanyaupasuaji wa kuboresha viungo na ngozi bure kwa wanawake na watoto wa kike 56walioungua moto, ajali za barabarani na majanga majumbani. Sambamba na hilo, wamefanikiwa kupunguza matiti kwa mwanamke mmojaambayo yalikuwa makubwa na kumsababishia usumbufu na maumivu ya mgongo nashingo. Akizungumza na waandishi wa habari Dar es Salaam jana, Daktari Bingwawa upasuaji wa AKHD, Dk. Aidan Njau, alisema lengo la upasuaji huo kwa wasiokuwana uwezo, ni kuwarudishia uwezo wa kutumia viungo vyao vilivyoharibika. Alisema katika matibabu hayo baadhi ya wagonjwa watapatiwa mazoezi yaviungo pamoja na kuchomwa sindano ya kulainisha ngozi iliyokakamaa ili iruhusukiungo chake kufanya kazi tena. Leo jana tunamsaidia mwanamke mwenye matiti makubwa ambayoyanamsababishia maumivu ya mgongo na shingo, hivyo tunapunguza ukubwa ili awezekuwa na mwonekano mzuri na kuondokana maumivu, alisema Dk. Njau. Alisema katika awamu ijayo itakayofanyika Novemba, wanatarajia kufanyaupasuaji wa kupunguza matiti kwa wanawake wanne. Dk. Njau alisema katika kambi hiyo ya matibabu, walipokea wagonjwa 150ambao walihitaji huduma hiyo ambapo baada ya kuwafanyia uchunguzi walipatawagonjwa 56 wenye uhitaji wa haraka wa matibabu hayo. Alisema wanawake wanne waliokatwa matiti kutokana na ugonjwa wasaratani ya titi, wamewatengenezea mbadala wake ili waweze kuwa na mwonekanomzuri mbele ya jamii. Wagonjwa waliopewa kipaumbele katika huduma awamu hii ni wale wenyematatizo zaidi ya moja, kwani wengi wao wanajinyanyapaa wao wenyewe kwa kujionawapo tofauti na wenzao, alisema. Akizungumzia changamoto walizokutana nazo, Daktari Bingwa wa upasuajikutoka RWI, Andrea Pusic, alisema uelewa mdogo wa jamii unasababisha kuwafichawatoto waliokumbwa na majanga kwa kuwaona kuwa hawafai katika jamii. Bado jamii haijawa na uelewa wa kutosha katika masuala haya, jambolinalosababisha kuongeza unyanyapaa kwa watu waliokumbwa na hali hiyo, alisemaDk. Andrea. Meneja wa Idara ya Masoko na Mawasiliano, Olayce Lotha, alisemawametumia Sh milioni 285 kutoa huduma hiyo kwa wananchi. Huduma hii imefanikiwa kutokana na kupata msaada mbalimbali kutokakwa wadau wa afya, wakiwamo benki ya DTB, Jubilee Insurance, Sadaka, watubinafsi na Mpango wa Hospitali ya Aga Khan Dar es Salaam kusaidia wagonjwa, alisemaOlayce. Alisema tangu kuanza kwa kambi hizo hospitalini hapo mwaka 2016 hadimsimu huu, wamefanikiwa kusaidia wanawake na watoto wa kike 199 kurudi katikahali zao za kawaida. Tumezunguka hadi mikoani kutoa elimu na kuchukua wagonjwa ambao wana uhitajiwa huduma hii, lakini hawana uwezo wa kulipia matibabu kwani ni gharama kubwa,alisema.  <topic>: AFYA 